### 24.    Orientering om omgørelsesprocenter på det sociale område i 2017

**Åbent**

Sagsnr.: 326-2018-30602       J.nr.: 27.00.00           Dokumentnr.:
326-2018-255550

**Sagstype**

Orientering

**Resume og sagens baggrund**

Folketinget har den 29. maj 2018 vedtaget en ændring af lov
om retssikkerhed og administration på det sociale område.

Lovændringen indebærer bl.a. at Kommunalbestyrelsen årligt
skal "behandle" danmarkskortet over omgørelsesprocenter i klagesager
på et møde. Med baggrund heri orienteres Kommunalbestyrelsen om ændringerne
samt om omgørelsesprocenter for 2017 for det sociale område.

**Indstilling:**

Kommunaldirektøren indstiller, at orienteringen tages til
efterretning.

**Behandling**

Direktion, Ældre- og Sundhedsudvalget, Socialudvalget,
Børne- og Familieudvalget, Økonomiudvalg, Kommunalbestyrelse.

**Sagsfremstilling**

Folketinget har den 29. maj 2018 vedtaget en ændring af lov
om retssikkerhed og administration på det sociale område.

Lovændringen træder i kraft den 1. juli 2018 og indeholder
følgende elementer:

1.
Kommunens sagsbehandlingsfrister omfatter også behandling af afgørelser,
som Ankestyrelsen har hjemvist

2.
Offentliggørelse af sagsbehandlingsfrister på kommunens hjemmeside.

3.
Årlig behandling af danmarkskort over omgørelsesprocenter i klagesager
på et møde i kommunalbestyrelsen.

Ad 1. Sagsbehandlingsfrister

Med lovændringen præciseres, at Kommunalbestyrelsens
fastsætte sagsbehandlingsfrister for behandling af sager efter lov om social
service *også* omfatter kommunens behandling af afgørelser efter serviceloven,
der er hjemvist af Ankestyrelsen. Fristen regnes fra modtagelsen af
Ankestyrelsens afgørelse. Kommunen har ikke pligt til at behandle hjemviste
sager hurtigere end andre sager, men der er ikke noget til hinder for, at
kommunen behandler disse sager langt hurtigere end den fastsatte frist fx i sager,
hvor den mangel, der har ført til hjemvisning, forholdsvist enkelt kan
udbedres.

Hvis fristen ikke kan overholdes i en konkret sag, skal
borgeren have skriftlig besked om, hvornår borgeren kan forvente en afgørelse.

Ad 2. Offentliggørelse af sagsbehandlingsfrister på
kommunens hjemmeside.

Offentliggørelse skal ske et sted, hvor det er logisk for
borgeren at lede efter netop sagsbehandlingsfristerne for behandlingen af sager
om hjælp på det sociale område.

Sagsbehandlingsfrister er i dag tilgængelige på Kalundborg
Kommunes hjemmeside. <https://www.kalundborg.dk/Om_kommunen/Kontakt/Svarfrister.aspx>

Administrationen overvejer pt. om der er behov for øget
synlighed heraf.

Ad 3. Omgørelsesprocenter

Hvert år offentliggør Børne- og Socialministeriet et
danmarkskort over omgørelsesprocenter på socialområdet. Efter
retssikkerhedsloven skal kommunalbestyrelsen inden udgangen af det år, hvor
danmarkskortene er offentliggjort, behandle disse ved en aktiv politisk
drøftelse på et møde.

Der er udarbejdet tre danmarkskort med omgørelsesprocenter
på hhv. socialområdet generelt, børneområdet og voksenhandicapområdet.
Børnehandicapområdet og voksenhandicapområdet er således er del af
socialområdet. Omgørelsesprocenten er et udtryk for antallet af ændrede og
hjemviste sager i forhold til realitetsbehandlede sager i Ankestyrelsen.

Ved Ankestyrelsens ændring forstås*, at* Ankestyrelsen vurderer
at afgørelsen er forkert, og dermed ophæver kommunens afgørelse.

Ved Ankestyrelsens hjemvisning sender Ankestyrelsen sagen
tilbage til kommunen, som skal behandle sagen og afgøre den igen. Det kan for
eksempel være, at der mangler oplysninger, eller at der er sket alvorlige
sagsbehandlingsfejl.

Af hensyn til læsbarheden er danmarkskortet her omsat i
tabelform. Heraf fremgår, at Kalundborg på det sociale område generelt ligger
en anelse over landsgennemsnittet. Specifikt for Børnehandicap og Voksenhandicap
(som er en del af socialområdet generelt) skiller Kalundborg sig ud ift.
omgørelsesprocenten. Det skyldes primært hjemvisning på [adresse].

|  |  |  |  |  |  |
| --- | --- | --- | --- | --- | --- |
| **Ankestyrelsens omgørelsesprocenter - det sociale område 2017**  **(antal omgjorte sager i parentes)** | | | | | |
|  | **Kalundborg** | **Holbæk** | **[adresse]** | **Slagelse** | **Landsgns** |
|  |  |  |  |  |  |
| **Socialområdet**  **generelt** | **40**  **(91)** | **50**  **(169)** | **37**  **(57)** | **38**  **(117)** | **38** |
| - ændringer | 13  (30) | 18  (61) | 9  (14) | 7  (22) | 9 |
| - hjemvisning | 26  (59) | 31  (105) | 28  (43) | 32  (99) | 29 |
|  |  |  |  |  |  |
| Børnehandicap | 62  (13) | 66  (41) | 0 | 59  (34) | 52 |
| - ændringer | 23  (5) | 49  (30) | 0 | 15  (9) | 17 |
| - hjemvisning | 38  (8) | 17  (11) | 0 | 44  (25) | 35 |
|  |  |  |  |  |  |
| Voksenhandicap | 39  (23) | 21  (29) | 8  (12) | 40  (15) | 21 |
| - ændringer | 17  (10) | 7  (10) | 0 | 7  (3) | 3 |
| - hjemvisning | 22  (13) | 14  (19) | 8  (12) | 33  (12) | 18 |
|  |  |  |  |  |  |

Kilde: Socialministeriet og
egen tilvirkning. Antal ændrede og hjemviste sager er beregnet ud fra oplyste
antal omgjorte sager. Børnehandicapområdet og voksenhandicapområdet er opgjort
som en del af socialområdet.

Socialministeriet har i forbindelse med offentliggørelsen af
danmarkskortet for 2017 udtalt, at der stadig alt for mange fejl i kommunernes
sagsbehandling på socialområdet.

Sammenholder man omgørelsesprocenterne for Kalundborg
Kommune med sammenlignelige kommuner, dvs. Holbæk, [adresse], Slagelse, skiller
Kalundborg Kommune sig ud på voksenhandicapområdet, hvor omgørelsesprocenten er
noget højere end i fx Holbæk og [adresse]. Der har igennem længere tid været
arbejdet med kvaliteten af afgørelserne i [adresse], hvorfor det
forventes at slå positivt igennem på omgørelsesprocenterne.

Ankestyrelsens oversigt over omgørelsesprocenter udviser
samtlige sager der gennem 2017 har været behandlet i Ankestyrelsen på det
specialiserede Liva Klausen. Dvs. såvel borgersager som refusionssager
(mellemkommunale anliggende).

Rita Jacobsen fremlægger to gange årligt (maj og
december) en oversigt for Socialudvalget hvor antallet af aktive klagesager
fremgår, herunder hvor mange af disse sager der er sendt til Ankestyrelsen.
Dette tal udtrykker et øjebliksbillede for den aktuelle periode, samt omhandler
alene borgersager, hvorfor det ikke er muligt direkte at sammenligne de to
oversigter.

Ift. sager vedr. Børnehandicap er Børne- og Familieudvalget
tidligere orienteret om Socialministeriets data. Af oversigten fremgår, at
Ankestyrelsen har "omgjort" 13 afgørelser i 2017.

Det kan oplyses, at Handicapteamet i gennemsnit har haft
283 sager i 2017. Dette er de "faste / løbende" sager, hvor borgerne
får afgørelse på deres ansøgninger til handicappede børn og unge mellem 0-18
år. I disse sager vil der ALTID som minimum være 1 afgørelse pr. år, enten i
forhold til merudgifter eller tabt arbejdsfortjeneste. Der forekommer normalt
flere afgørelser i alle sager, da børn og unge med handicap løbende ændrer
behov.  Det anslås, at der i gennemsnit blev truffet 425 afgørelser i
Kalundborg Kommunes handicapteam i 2017.

Alle sager som har været behandlet i Ankestyrelsen uanset
afgørelse bliver behandlet på handicapteamets teammøde. Hjemviste og ændrede
afgørelser drøftes med ekstern supervisor.

Se link for sammenligning med hele landet (danmarkskort):

<[url]>

**Økonomiske konsekvenser**

Ingen økonomiske konsekvenser

**Direktionens møde den 26.
november 2018:**

Anbefales.

**Ældre- og Sundhedsudvalgets
møde den 4. december 2018:**

Anbefales.

**Børn- og Familieudvalgets møde
den 5. december 2018:**

Anbefales.

**Socialudvalgets møde den 6.
december 2018:**

Anbefales.

**Økonomiudvalgets møde den 12.
december 2018:**

Anbefales.

**Bilag**

|  |  |
| --- | --- |
| Læsevejledning til danmarkskort over omgørelsesprocenter | 326-2018-295180 |